স্টাফ রিপোর্টার, নওগাঁ: নওগাঁয় পৃথক ঘটনায় দুইজন নিহত হয়েছে। বুধবার জেলার বদলগাছী ও মহাদেবপুর উপজেলায় পৃথক সময়ে এ দূর্ঘটনাটি ঘটে। এঘটনায় ট্রাক চালক আজিজুল হককে আটক করেছে থানা পুলিশ। নিহতরা হলেন, জেলার বদলগাছী উপজেলার ঝারখড়িয়া গ্রামের শুকটা মন্ডলের ছেলে অনুকুল চন্দ্র (৪৫) ও মহাদেবপুর উপজেলার খোদ্দনারায়নপুর গ্রামের আবুল কালাম আজাদের ছেলে সোহেল হোসেন (২৪)। বদলগাছী থানার ভারপ্রাপ্ত কর্মকর্তা (ওসি) জালাল উদ্দিন বলেন, বুধবার দুপুরে উপজেলার কেশাইল বাজার থেকে অনুকুল চন্দ্র সাইকেল চালিয়ে বাড়ি ফিরছিলেন। পথে আক্কেলপুর থেকে ছেড়ে আসা একটি ট্রাক তাকে পেছন থেকে ধাক্কা দেয়। এতে ঘটনাস্থলেই তিনি মারা যান। সংবাদ পেয়ে পুলিশ ঘটনাস্থল থেকে চালক আজিজুল হককে আটক করে। সেই সাথে মরদেহ উদ্ধার করে ময়নাতদন্তের জন্য নওগাঁ সদর হাসপাতাল মর্গে পাঠানো হয়েছে। অপরদিকে, মহাদেবপুর থানার ভারপ্রাপ্ত কর্মকর্তা (ওসি) সাজ্জাদ হোসেন বলেন, মঙ্গলবার রাতে খোদ্দনারায়নপুর গ্রামের সোহেলের চাচা বোনের গায়ে হলুদ অনুষ্ঠান চলছিল। অসাবধানতা বসত সোহেলের হাতে বিদ্যুতের তার স্পর্শ হয়ে বিদ্যুৎপৃষ্ট হয়। গুরত্বর আহতাবস্থায় দ্রুত উদ্ধার করে নওগাঁ সদর হাসপাতার মর্গে নেয়া হলে কর্তব্যরত চিকিৎসক তাকে মৃত ঘোষণা করেন। কোন অভিযোগ না থাকায় লাশ পরিবারের কাছে হস্তান্তর করা হলে বুধবার দুপুরে দাফন সম্পন্ন হয়।